2014 වසරේදී මේ දෙදෙනාම සිටියේ රිමාන්ඩ් බාරයේය. ඒ 2014 වසරේදී ජුනි 07 වැනිදා කැලණිය පට්ටිවිලදී බාල්දි තිලක් හා ලඩියා නමැති අයෙක් ඝාතනය කළැයි අංගොඩ ලොක්කාට චෝදනා එල්ල විය. ඒ වසරේම අගෝස්තු 17 වැනිදා ටී 56 ගිනි අවියකින් වෙඩි තබා පුද්ගලයෙකු ඝාතනය කළැයි සමයංට චෝදනා එල්ල විය. මෙසේ සමයං අතින් ඝාතනයට ලක්ව තිබුණේ නවගමුවේ දීප්ති කුමාර නමැති අයෙකි. මේ චෝදනාවන් යටතේ අත්අඩංගුවට පත්ව අංගොඩ ලොක්කාත් සමයනුත් දෙදෙනාම රිමාන්ඩ් භාරයට පත්වේ. ඒ වෙන විටත් හෙරොයින් ජාවාරමේ නිරතවීම හා කප්පම් ගැනීම් නිසා සමයං අත විශාල වශයෙන් මුදල් ගැවසින. කෙටියෙන් කියන්නේ නම් ඔහු සතුව විසි කිරීමට තරම් මුදල් ගැවසිණ. ඒ මුදල් ඔහු යෙදෙව්වේ ඇප තැන්පත් කළ නොහැකි අයට ඇප ලබාදීමටය. තමන් සමඟ බන්ධනාගාර ගතව සිටින සැකකරුවන්ගේ ගෙවල්වලට වියදම් කිරීමටය. ඒ මගින් ඔවුන්ගේ විශ්වාසය හා හිතවත්කම, ආදරය දිනාගත් සමයං ඔවුන් සිය පාතාල මෙහෙයුම්වලට යොදා ගැනීමට උත්සාහ කළේය. තමන්ට අවනත නොවන්නන්ට සමයං පළමුව අවවාද කළේය. දෙවනුව මරණ තර්ජන එල්ල කළේය. එයින්ද මෙල්ල නොවූවන් ඝාතනය කළේය. සමයං එවැනි හතුරෙක් මේ රිමාන්ඩ් බන්ධනාගාර ජීවිතයේදී හදා ගත්තේය. ඒ චමීය. චමී සමයංට කලින් එළියට ආවේය. එතැන් සිට ඔහු සමයං ඝාතනයට සැලසුම් සකස් කළේය. ඒ වෙන විටත් රිමාන්ඞ් භාරයේ සිටි අංගොඩ ලොක්කාද එයට සහාය විය.
ටී 56 ගිනි අවියකින් වෙඩි තබා පුද්ගලයෙකු ඝාතනය කළැයි චෝදනා එල්ල වුනේ කාටද?
සමයංට